Misrdagi terakt qurbonlari soni 155 nafarga yetdi

Misr shimolidagi Sinay yarimorolida sodir etilgan dahshatli terakt oqibatida qurbon bo‘lganlar soni 155 nafarni tashkil qilmoqda, yana 120 kishi jarohatlangan. Bu haqda Misr davlat televideniyesi xabar tarqatgan. Jarohatlanganlarning aksari og‘ir ahvolda qolmoqda.
Misr prezidenti Abdul Fattoh as-Sisi terakt munosabati bilan 3 kunlik motam e'lon qilgan.
Terakt Shimoliy Sinay viloyatining poytaxti Al-Arishdan g‘arbda, 40 kilometr masofada joylashgan Ar-Raud aholi punktidagi masjidda juma namozi vaqtida sodir etildi. Terrorchilar masjidni 4 ta yo‘ltanlamasda qurshab olib, odamlar orasida portlovchi qurilmani portlatib, so‘ngra ularni o‘qqa tuta boshlashgan. 

Ko‘pchilik halok bo‘lganlar va jarohatlanganlar oddiy fuqarolar bo‘lib, ular orasida bolalar ham bor. Misrda harakat qiluvchi birorta ekstremistik guruh hozircha terakt uchun javobgarlikni o‘z zimmasiga olmagan.